KOMISIJOS REGLAMENTAS (EB) Nr. 1123/2008
2008 m. lapkričio 12 d.
kuriuo nustatomas vienodas išmokėtinas procentas sumų, apie kurias Komisijai pranešė valstybės narės ir kurios nurodytos paraiškose gauti vynmedžių išnaikinimo priemokas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2008 m. balandžio 29 d. Tarybos reglamentą (EB) Nr. 479/2008 dėl bendro vyno rinkos organizavimo, iš dalies keičiantį reglamentus (EB) Nr. 1493/1999, (EB) Nr. 1782/2003, (EB) Nr. 1290/2005, (EB) Nr. 3/2008 ir panaikinantį reglamentus (EEB) Nr. 2392/86 bei (EB) Nr. 1493/1999 (1), ypač į jo 102 straipsnio 4 dalį,
kadangi:
(1)
Pagal Reglamento (EB) Nr. 479/2008 102 straipsnio 2 dalį, iki 2008 m. spalio 15 d. valstybių narių Komisijai pateiktose reikalavimus atitinkančiose paraiškose gauti vynmedžių išnaikinimo priemoką nurodytos sumos viršija didžiausią vynmedžių išnaikinimo metinį 2008-2009 vyno metų biudžetą, t. y. 464 mln. EUR, kaip nurodyta minėto reglamento VII priede. Todėl turi būti nustatyta, kiek procentų paraiškose gauti priemokas nurodytos sumos bus padengiama.
(2)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Padengiama 45,9 % sumos, kuri buvo nurodyta paraiškose gauti vynmedžių išnaikinimo priemokas, apie kurias buvo pranešta Komisijai pagal Reglamento (EB) Nr. 479/2008 102 straipsnio 2 dalį. Biudžeto ribos susijusioms valstybėms narėms nurodytos šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. lapkričio 12 d.